ΓΡΑΠΤΗ ΕΡΩΤΗΣΗ E-1898/02

υποβολή: Mario Borghezio (NI) προς την Επιτροπή

(1 Ιουλίου 2002)

Θέμα: Αίτημα για σύνταξη έκθεσης σχετικά με το ύψος των ενισχύσεων της ΕΕ στις χώρες από όπου προέρχονται τα κύρια ρεύματα παράνομης μετανάστευσης

Η ευρωπαϊκή συνεργασία για την ανάπτυξη διαδραματίζει στρατηγικό ρόλο στην πρόληψη της μετανάστευσης από χώρες εκτός Κοινότητας.

Δυστυχώς, δεν συνεργάζονται ενεργά όλες οι χώρες που επωφελούνται των ευρωπαϊκών ενισχύσεων με τα κράτη μέλη της Ένωσης προκειμένου να αντιμετωπισθεί η λαθρομετανάστευση και να κατασταλεί το λαθρεμπόριο ανθρωπίνων όντων.

Μπορεί η Επιτροπή να ανακοινώσει εάν θεωρεί χρήσιμη τη σύνταξη μιας μελέτης για τα ποσοτικά και μεθοδολογικά στοιχεία στο πλαίσιο των οποίωνλοποιείται η συνεργασία αυτή για την καταπολέμηση της λαθρομετανάστευσης·

Στο μεταξύ, μπορεί να ανακοινώσει το ύψος των ενισχύσεων που χορηγεί η Ευρωπαϊκή Ένωση στις χώρες από τις οποίες προέρχονται τα κύρια ρεύματα μετανάστευσης εκτός Κοινότητας·

Απάντηση του κ. Vitorino εξ ονόματος της Επιτροπής

(7 Αυγούστου 2002)

Η Επιτροπή πιστεύει ότι η πολιτική συνεργασίας για την ανάπτυξη αποτελεί στοιχείο ουσιαστικό για τη μέσο-μακροπρόθεσμη εξομάλυνση των κυριότερων μεταναστευτικών ροών. Κατά συνέπεια, έχει την πρόθεση να παρουσιάσει προσεχώς μια ανακοίνωση με θέμα Ανάπτυξη και Μετανάστευση η οποία αναμένεται ότι θα επιτρέψει τη βελτίωση της προβολής των μέσων δράσης επί των ριζικών αιτιών αυτού του φαινομένου.

Ορισμένα κράτη μέλη είχαν, στο πλαίσιο της προετοιμασίας του Ευρωπαϊκού Συμβουλίου της Σεβίλλης του Ιουνίου 2002, θέσει το ζήτημα της στάσης που πρέπει να τηρηθεί έναντι ορισμένων τρίτων χωρών που θεωρούνται ως μη συνεργαζόμενες με επαρκή ζήλο με την Ένωση για την καταπολέμηση της παράνομης μετανάστευσης. Η Επιτροπή συντάσσεται με την ισορροπημένη προσέγγιση την οποία αντικατοπτρίζουν τα πορίσματα του προαναφερομένου Ευρωπαϊκού Συμβουλίου της Σεβίλλης.

Σ' αυτά τα πορίσματαπενθυμίζεται η σημασία μιας προσέγγισης ολοκληρωμένης και σφαιρικής για την αντιμετώπιση των ριζικών αιτιών της παράνομης μετανάστευσης, όπως και ο ρόλος που διαδραματίζουν προς αυτή την κατεύθυνση η οικονομική συνεργασία, οι εμπορικές συναλλαγές, η αναπτυξιακή ενίσχυση, καθώς επίσης και η πρόληψη των συγκρούσεων. Χρειάζεται ωστόσο ναπενθυμιστεί ότι, σ' αυτή την προβληματική, τα κίνητρα για μετανάστευση συνδέονται ουσιαστικά με τις ανισότητες μεταξύ διαφορετικών βιοτικών επιπέδων, και με την όξυνση των σφαιρικών ανισοτήτων μεταξύ χωρών και περιοχών του κόσμου.

Το Ευρωπαϊκό Συμβούλιο ζήτησε επίσης να πραγματοποιηθεί μια συστηματική αξιολόγηση των σχέσεων με τις τρίτες χώρες που δεν συνεργάζονται για την καταπολέμηση της παράνομης μετανάστευσης· αυτή η αξιολόγηση πρόκειται να ληφθείπόψη στα πλαίσια των σχέσεων της Ένωσης με αυτές τις χώρες, σε όλους τους τομείς που αυτό θα είναι σκόπιμο. Η Επιτροπή θα συνεισφέρει την αρωγή της σ' αυτή την προσπάθεια.

Όσον αφορά τη σημασία των ενισχύσεων που καταβάλλονται στις χώρες προέλευσης, επακριβέστερες πληροφορίες όσον αφορά τη μετανάστευση και την ασυλία θα περιλαμβάνονται στην έκθεση που θα συνταχθεί με θέμα την αποτελεσματικότητα των διαθέσιμων χρηματοδοτικών πόρων, την οποία η Επιτροπή έχει κληθεί από το Ευρωπαϊκό Συμβούλιο να παρουσιάσει πριν από το τέλος του προσεχούς μηνός Οκτωβρίου.